JohanHeinsen/ENO huggingface dataset:
Odense Adresse-Contoirs Efterretninger, 1848-04-05
En flink Karl, der regner og skriver taaleligt og er skikket til Opvarter, kan erholde en fordeelagtig Plads til 1 Mai, naar han opgiver sin Adresse i en billet mærket Th. C., indlagt paa Adressecontoiret. J. Hennings Barbeer, Graabrødre=Plads No. 214, har, ifølge erhvervet Tilladelse, etableret sig her i Byen, og anbefaler sig ærbødigst i denne Egenskab til muligst billig Betaling. Odense den 5 April 1848. faaes billigt hos Lybsk Pølse S. C. M. Münster, Odense Overgade No. 33.
Odense Adresse-Contoirs Efterretninger, 1848-04-05
Sengefjer og Duun, er igjen hjemkommen og sælges fri for Sand og Fugtighed nye Fjer til 7 8 9 og 10 Rbd. pr. Lpd., Duun 8 Mk. pr. Pd. De tages tilbage, naar de ei er efter Ønske. Urban Hansen, overfor Postcontoiret.
Odense Adresse-Contoirs Efterretninger, 1848-04-05
1 a 2 smaae Værelser, med eller uden Meubler, er til Leie i Vestergade; om ønskes, kan Kosten ogsaa bekommes. Adressecontoiret anviser.
Odense Adresse-Contoirs Efterretninger, 1848-04-05
I Gaarden No. 700 i Nedergade kan erholdes et meubleret Værelse samt Kost for en eenlig Person.
Odense Adresse-Contoirs Efterretninger, 1848-04-05
Fæstehuus. Et mig tilhørende Huus paa Blanke Mark i Roerslev Sogn, med en god Hauge, kan erholdes i Fæste af en god og skikkelig Arbeidsmand, helst een, som i paakommende Tilfælde kunde være behjelpelig ved Bundgarnsfiskerie. Stutterigaarden den 23 Marts 1848. J. Hvid.
Odense Adresse-Contoirs Efterretninger, 1848-04-05
Da det ved 4de Auction den 20 f. M. paa Gaarden No. 696 & 697 paa Nedergade, tilhørende Brygger C. H. Hansen og hvori er skeet Execution og Udlæg for resterende Kongelige Skatter og Afgifter, gjorte Bud af 5550 Rbd. ikke er bleven approberet paa Grund af et senere skeet Overbud, - saa bliver denne Eiendom stillet til en 5te og sidste Auction, som afholdes i Gaarden selv Mandagen den 17 April førstk., Formiddag Kl. 10, efter de forhen fremlagte Conditioner og øvrige Salget vedkommende Dokumenter, som ere til Eftersyn her paa Contoiret, og bemærkes derhos til Liebhavernes Efterretning: at Eiendommen til Auctionsefterretning er taxeret til 9000 Rbd., at dens Bygninger i Brandkassen ere assurerede for 9050 Rbd. og at de for Tiden udleiede Localer afgiver en aarlig Leieafgift af 460 Rbd., samt at det ikke Udleiede bestaaer af en 2 Etages Bygning, indrettet til Stalde, Vognremisse og Kornmagazin til circa 2000 Tdr. Korn, foruden en stor og god Hauge, der grændser til Odense Aae. Odense Auctionscontoir den 5 April 1848. Hermed følger: Odense og Assens Amtstuedistricters Amtsraadsforhandlinger den 14 og 21 Februar 1818. Fyens Stiftsavis redigeres af N. Seedorff. udgives i Odense 3 a 4 Gange ugentlig. Trykt med Hurtigpresse. Ch. Estrup. Uddrag af forhandlingerne ved Amtsraadet for Odense Amtstuedistrict. i Mødet den 14 Februar 1848. Amtsraadets Medlemmer vare tilstede med Undtagelse af Grev Bernstorff Gyldensteen. Kammerraad Hilleruovertog Protocolførelsen. Som Formand fungerede Kammerjunker, Baron C. Bille Brahe, der ved allerhøieste Resolution af 27 Januar d. A. var adjungeret Amtmanden. Til Raadets Efterretning fremlagdes: 1. Det Kongl. Rentekammers Circulairskrivelse af 20 November f. A. angaaende Jndberetning til Generalqvarteermesteren om de Bestemmelser, som i Odense Amt blive tagne om Forandringer i Retningslinierne for de offentlige Biveie.
Odense Adresse-Contoirs Efterretninger, 1848-04-05
2. Samme Collegii Skrivelse af 31 Decbr. f. A., indeholdende allerhøieste Resolution af 8 næstforhen, hvorved Amts raadene i Odense og Svendborg Amter tilkjendegives, at deres Andragende om Bommenes Afskaffelse i Fyens Stift efter Omstændighederne ikke kan bevilges.
Odense Adresse-Contoirs Efterretninger, 1848-04-05
3. Samme Collegii Skrivelse af 8 Januar d. A., hvorved fremsendes Regulativ over de mindre Landeveie i Odense Amt Under 9 f. M. tilskrevet constitueret Veimester Heilmann og tilbagekaldt hvad der maatte være foranstaltet til Afholdelse af Licitation over Grundforbedringsarbeidet paa Veien fra Ferritzlev til Bekstrup, hvilken ei findes paa Regulativet.
Odense Adresse-Contoirs Efterretninger, 1848-04-05
4. Skrivelse af 29 Januar d. A. fra Decisoratet for de under det Kongl. danske Cancellie hørende Regnskabssager, hvori meldes, at Revisors Udsættelser i Regnskabet for Odense Amtstuedistricts Fattigkasse for 1846, samt Qvittering for samme er tilstillet Justitsraad, Amtsforvalter Bekker.
Odense Adresse-Contoirs Efterretninger, 1848-04-05
5. Extract over Oppebørselen til Amtsrepartitionsfonden ved Odense Amtstue i Januar, April, Juli og Octbr. Qvartaler 1847. 6. Udskrift af Valghandlingen den 15 Decbr. f. A. ved Valget af 4 Retsvidner for Grevskabet Røepstorffs Birk. 7. Ligeledes den 20 Decbr. f. A. ved Valget af 9 Retsvidner for Odense, Bjerge Aasum, Lunde og Skam Herreder.
Odense Adresse-Contoirs Efterretninger, 1848-04-05
12. Fra Verninge Sogneforstanderskab var indløben en Begjæring af samme Natur, som ligeledes blev tilbagesendt for at Beregning over Beløbet kunde indsendes.
Odense Adresse-Contoirs Efterretninger, 1848-04-05
Uddrag af forhandlingerne ved Amtsraadet for Assens Amtstuedistrict. i Mødet den 21 Februar 1848. Samtlige Medlemmer vare tilstede. Pastor Krag overtog Protocolførelsen. Som Formand fungerede Kammerjunker, Baron C. Bille Brahe, der ved allerhøieste Resolution af 27 Januar d. A. var adjungeret Amtmanden. Formanden fremlagde til Raadets Efterretning: 1. Rentekammerets Circulair=Skrivelse af 20 Novbr. 1847.
Odense Adresse-Contoirs Efterretninger, 1848-04-05
angaaende Jndberetning til Generalqvarteermesteren om de Bestemmelser, som i Odense Amt blive tagne om Forandring i Retningslinierne for de offentlige Biveie.
Odense Adresse-Contoirs Efterretninger, 1848-04-05
2. Det Kongl. danske Cancellies Resolution af 28 Decbr. f. A., hvorved Beboerne af Nellemose paalægges at udrede deres qvota Deel af Fattigbidraget til Dreslette Sogn. 3. Rentekammerets Skrivelse af 31 Decbr. f. A., hvorved meddeles en allerhøieste Resolution af 8de næstforhen, hvorefter det tilkjendegives Amtsraadene for Odense og Svendborg Amter, at deres Andragender om Bommenes Afskaffelse i Fyens Stift efter Omstændighederne ikke kan bevilges.
Odense Adresse-Contoirs Efterretninger, 1848-04-05
4. Samme Collegii Skrivelse af 8 Jan. d. A., hvorved fremsendes Regulativ for de mindre Landeveie i Odense Amt.
Odense Adresse-Contoirs Efterretninger, 1848-04-05
5. Skrivelse fra Decisoratet for de under det Kongelige danske Cancellie hørende Regnskabssager af 29 f. M., hvori meddeles, at Udsættelse i og Qvittering for det for Assens Amtstuedistricts Fattigkasse aflagte Regnskab for 1846 er tilstillet Overkrigscommissair, Amtsforvalter Klauman. 6. Extracter over Jndtægter og Udgifter for Assens Amtstuedistricts Repartitionsfond i Januar, April, Juli og October Qvartaler 1847. 7. En af Consistorialraad Provst Seidelin under 22 December f. A. indsendt Udskrift af Valgforhandlingen den 20de næstforhen ved Valget af 4 Tingvidner og 1 Tilsigelsesmand for Baag Herred. Formanden underrettede Raadet om: 1. At Amtet under 18 Decbr. f. A. paa derom skeet Begjæring af Pastor Selchjær i Balslev har anviist 7 Rbd. 3 Mk. af Amtsfattigkassen til Balslev og Eibye Fattigvæsen som Bidrag til afdøde Else Kirstine Andersdatters uægte Barn i Henhold til Cancelliets Resolution af 9 August 1843. 2. At Amtet under 5 d. M. har approberet, at Petersen paa Lysholtgaarden, som valgt til Formand for Sogneforstanderskabet for Søllested og Vedtofte Sogne fratræder som Vand synsmand i samme Sogn og at Gaardfæster Lars Hansen i Nyboe i Bukkerup i hans Sted er valgt til sidstnævnte Function. Derefter foretoges til Forhandling efterfølgende Sager; A. Vedkommende Veivæsenet.
Odense Adresse-Contoirs Efterretninger, 1848-04-05
1. Pastor Ascanius som Formand for Veilbye Sogneforstanderskab havde anholdt om at tilstaaes Godtgjørelse for Transportanderes Befordring fra Staurbye Bye for 1847. Raadet meddeelte, at den nævnte Godtgjørelse ikke kunde anvises forinden en bestemt Sum opgives.
Odense Adresse-Contoirs Efterretninger, 1848-04-05
2. Lignende Andragende for Fjeldsted og Harndrup Sognes Vedkommende til Beløb 4 Rbd. 4 Mk. 8 s. Beløbet anvistes. De under Sagen A. No. 16 omhandlede Regler for Vei bestyrelsen ere saalydende:
Odense Adresse-Contoirs Efterretninger, 1848-04-06
Til Danmarks Sønner. Mel. Til blodig Kamp gaaer &c.¬
Odense Adresse-Contoirs Efterretninger, 1848-04-06
J Herrens Navn, til Vaaben, Danmarks Søn For Fædreland og Modersmaal at krige! For Retfærds Sag hæv, danske Mo, Din Bøn Til ham, som styrer hele Verdens Rige! Ei Rov vi søge vil i Strid. Kun trædske Frænders Svig beseire. : Drag kjæk i Kamp! nu er det Tid :Med Fryd vi Eders Hjemkomst feire! Kong Fredrik modig fører selv sin Hær, En trofast Hyrde har os Himlen skjænket, I Kampen lyner Dannerkongens Sværd, Og Dannebrog end vare skal ukrænket Fra Øresund til Vesterhav, Fra Skagens Pynt og ned til Eidrens Bølge! 2 Hæv Tanken over Tid og Grav. : Retfærdig Kamp vil Seiren følge! De tydske Voldsmænd lumskt sig trænge indOg vil vort kjære, danske Slesvig hærge; Men kjækt, med trofast, ærligt Brodersind, Om Brødres og vor Konges Ret vi værge. Med Logn de smykke deres Sag; Men han, som hist i Lyset troner, : Han bringer Sandhed frem for Dag Og ærlig Kamp med Seier kroner. Saa grib da trøstig Værget, Danmarks Søn Stol paa Din Gud, og strid for Fødelandet. Herhjemme stiger for Dig Hjertets Bøn, Med Kjærligheds og Haabets Taarer blandet. Din Mo, Din Moder, Søster her Skal, mens Du kæmper Krandsen binde; 2 Reis Dannebrog ved Eidren der : Og Laurbær skal Din Lok omvinde!
Odense Adresse-Contoirs Efterretninger, 1848-04-06
Fædrelandet. Offentlige Foranstaltninger. Den 3 ds. er Kapt. J. A. Meyer allern, udnævnt til Chef for Fregatten "Gesion og Kapt. A. C. Polder til Chef for Fregatten "Thetis".¬
Odense Adresse-Contoirs Efterretninger, 1848-04-06
- Under 4 ds. er udkommet et Kancellipatent angaaende en provisorisk Regjerings=Kommission for Hertugdømmet Slesvig, med udstrakte Fuldmagter, bestaaende af Stiftamtmand Grev Sponnek og Konferentsraad Kirstein. - Endvidere er udkommet en allerhøieste Bekjendtgjørelse angaaende den foreløbige Ophævelse af den Slesvig=Holsteenske Regjering og Besørgelsen af de til sammes Ressort hørende Forretninger.
Odense Adresse-Contoirs Efterretninger, 1848-04-06
- Som bekjendt bære samtlige kgl. danske Kammerherrer, til Tegn paa denne Charge, en Nøgle der er betegnet med Regentens Navnechiffer, og ved ethvert Tronskifte er følgeligen alle disse ældre Jnsignier ubrugelige. Ved Høisalig Kong Christian den Ottendes Død er det derfor ogsaa paalagt samtlige daværende Kammerherrer, at indsende de af dem tidligere baarne Kammerherrenøgler, og da det beroer paa Regentens Bestemmelse, hvorvidt de som forhen have beklædt bemeldte Charge fremdeles skulle benaades med denne, er derom indhentet allerhøieste befaling, og har Hs. Majestæt derpaa under 30 f. M. allern. resolveret saaledes: i ville allernaadigst have samtlige paa indbemeldte Fortegnelse Anførte benaadede med den nye Kammerherrenøgle, dog kun forsaavidt det er notorisk, at de ikke have erklæret sig for eller anerkjendt den provisoriske Regjering, som har dannet sig i Hertugdommerne, og blive de, som saaledes benaades med den nye Kammerherrenøgle, at fritage for Gebyrs Erlæggelse.
Odense Adresse-Contoirs Efterretninger, 1848-04-06
Blandinger. Den kgl. Artilleribrigades Underofficerer have den 1de, ved en Deputation af to af deres Midte overrakt Hs. Maj. Kongen en Tak= og Lykønsknings=Adresse i Anledning af Artillerikapitain v. Tschernings Udnævnelse til Krigsminister. Hs. Maj. modtog synlig rørt Adressen med særdeles Velvillie og bad Deputationen at takke deres Kammerater for deres altid bevarede gode Stemning for Konge og Fædreland, og vilde Hs. Majestæt altid bevare Artilleri-Underofficererne i kjær Erindring.
Odense Adresse-Contoirs Efterretninger, 1848-04-06
- De to glücksborgske Prindser, som hidtil have staaet i preussisk Tjeneste, men som have ladet sig ansætte i den schleswigholsteinske Armee, ere reiste gjennem Altona og ere altsaa formodentlig vendte tilbage til Preussen. (Fædrel.)
Odense Adresse-Contoirs Efterretninger, 1848-04-06
Saasnart Konferentsraad Treschow erfarede, at Krigsministeren ønskede at erholde Dampskibe, og inden at nogen Jndbydelse til at kjøbe et saadant var udgaaet tilskrev han sin Søn i Laurvig og strax at sende det derværende Konferentsraaden tilhørende Dampskib paa 120 Hestes Kraft, herved, for at stille samme til Regjeringens Disposition. (Berl. Tid.)¬
Odense Adresse-Contoirs Efterretninger, 1848-04-06
- Kjøbenhavnsposten siger i Anledning af den iforgaars af det udenlandske Departement til Kjøbenhavns Børs udstædte Bekjendtgjørelse: "Slutningen, at preussiske, hannoverske og brunsvigske Forbundstropper skulde rykke ind i Holsteen som det bedste Middel til at forebygge Friskarers Jndtrængen, synes noget besynderlig. Har den danske Regjering selv anholdt om Forbundstroppers Hielp til at opretholde Orden i Holsteen; Hvis ikke, maa det vel synes at Hensigten med at afværge Friskarers Jndtrængen i Holsteen kunde opnaaes ved en Kordon af Forbundstropper langs med den holsteenske Grændse. (Aviserne berette, at der fra selve Brunsvig udrustes en Friskare). Og hvis ogsaa Holsteen, besættes af tydske Forbundstropper i nævnte Hensigt, medens danske Tropper dæmpe Opstanden i Slesvig, hvorledes vil da Spørgsmaalet og Rendsborg blive afgjort, Som bekjendt hører denne Stad og Fæstning til Slesvig, men ville Preusserne og de andre nationalfanatiske Tydskere og Slesvigholstenere indrømme det, Hidtil have de paastaaet det Modsatte. Endeel navngivne Mænd i Kiel med Prof. Stein. og Advocat Hedde i Spidsen opfordrede i Hr. Corresp. af 1 de, alle tænksomme Jndvaanere i Hertugdommerne til at møde i Rendsborg den 3 April, den Dag da Stænderne skulde samles, for at afgive en fuldstændig Folkeforsamling. - Kra Kiel advares og protesteres ogsaa i andre Artikler stadig imod al Slags Aristokratisme og Standsprivilegier, og Man seer tydelig hvorledes den indre Splid med hver Dag nærmer sig sit Udbrud. (Kbh.)¬
Odense Adresse-Contoirs Efterretninger, 1848-04-06
J Rendsborg agtedes samme Dag som Stænderforsamlingen aabnes (den 3 April) afholdt en Folkeforsamling. En Skrivelse fra Rendsborg synes ikke godt om denne Beslutning, der lignede en Folkedemonstration for at sætte bestemte Hensigter igjennem og som paa Grund af Stænderforhandlingernes Offentlighed og det indskrænkede Lokale meget let vilde kunne afstedkomme Forstyrrelser.
Odense Adresse-Contoirs Efterretninger, 1848-04-06
- Amtmand, Konferentsraad Johannsen i Haderslev er bleven suspenderet, men slap mod Kaution for Arrest. - Det er overdraget Generalmajor Moltke i Fredericia at organisere Folkevæbningen. - Da de fyenske Dragoner rykkede ind i Haderslev, tilligemed Nyborgs Jægere, havde Jndvaanerne skrevet paa deres Huse: "Vi ere gode Danske. (Veile A.) Fra Veile skrives i Byens Avis, Kapt. Løven feldt, som idag er afreist herfra til Nyborg med sine slesvigske Jægere, er allern, bleven udnævnt til Ridder af Dannebrogen. Efter Sigende vil Mandskabet erholde dobbelt Lønning.
Odense Adresse-Contoirs Efterretninger, 1848-04-06
J Loll. F. Av. skrives fra Nykjøbing under 2 April: "Godseier Tesdorph, som udvikler en overordentlig Virksomhed til Fædrelandets Forsvar havde idag indbudt Skjælby og Væggerløse Sognes Beboere til Møder, som afholdtes ved Kirkegaardene. Tesdorph skjænkede samtlige sine Godsers Bønder Jagtretten paa deres Marker. Bøndernes Stemning var fortræffelig. Næsten alle Gaardmænd tegnede sig for Bidrag fra 10 til 50 Rbd. J Væggerløse Sogn alene tegnedes over 700 Rbd. og desuden 6 gode Heste. En forhenværende Underofficeer fra Nykjøbing begynder idag Vaabenøvelser. Kanoner til Gjedesby Skandse ville blive forskrevne snarest muligt. 13 af de kjøbenhavnske Vognmænd have tilbudt Generalpostdirectionen, at de fra nu af og indtil videre ville befordre alle Stafetter og Kourerer frit. For at Man kan danne sig en Forestilling om Værdien af dette patriotiske Offer, tilføie vi, at alene Færdigholdelsen af et Lokomotiv paa den roeskildske Jernbane til saadant Brug hidtil har kostet det Offenlige c. 50 Rbd. daglig uden at derved er vundet mere end 1 a 1 1/2 Time i Hurtighed, hvilket paa den hele Afstand herfra til Halvøen jo ikke vil sige meget.
Odense Adresse-Contoirs Efterretninger, 1848-04-06
- Efter Forlydende begynde de tydske Præster i de danske Kald i Hertugdommet Slesvig at true med, at de, hvis Schleswig=Holstein nu ikke bliver anerkjendt, ville nedlægge deres Embeder, og saavidt vides, vil Præsten i Rinkenæs gjøre Begyndelsen. Vi kunne i saa Henseende trøste de danske Menigheder i Slesvig med, at de derfor ei blive til Faar uden Hyrder; thi ville de tydske Kanditater ei tage til Takke med dansk Brød i danske Menigheder og dansk Land, saa ere der danske Kanditater nok, der med Glæde ville træde ind i de danske Slesvigeres Kreds, og vi haabe, at de kunne være vel tjente med dette Bytte. (Aarh. A.)
Odense Adresse-Contoirs Efterretninger, 1848-04-06
Jris" kom den 2 ds. til Aarhuus fra Fredericia, hvortil det havde bugseret tvende Skibe med Kanoner, Ammunition og Heste.
Odense Adresse-Contoirs Efterretninger, 1848-04-06
Af Universitetsdirectionen have Konferentsraad Engelstoft og Statsraad Rosenvinge taget deres Afsked, hvorimod Konferentsraad Hansen bliver. (Aftbl.)
Odense Adresse-Contoirs Efterretninger, 1848-04-06
Fredagen den 31 Marts høitideligholdt Kunstakademiet i Kjøbenhavn sin Stiftelsesdag. Hs. Maj.
Odense Adresse-Contoirs Efterretninger, 1848-04-06
Kongen har allernaadigst tilkjendegivet Akademiet, at han fremdeles som dets Protektor vil føre Præsidiet i Akademiets Forsamlinger, naar dertil maatte findes Anledning, men at Allerhøistsamme iøvrigt indtil videre vil have Akademiets Direkteur overdraget at besørge alle de Forretninger, som hidtil have paaligget Akademiets Præses. Tilsidst modtoge Eleverne af Architelturskolen Harald Stilling den store Guldmedaille, Zelt ner og Stillmann den store Sølvmedaille, Holsøe, Meldahl og Kerrn den mindre Sølvmedaille, Eleverne af Modelskolen, Stein og Daniel den mindre Sølvmedaille, Eleverne af Dekorationsskolen Friis og Olrik den mindre Sølvmedaille.
Odense Adresse-Contoirs Efterretninger, 1848-04-06
Paa Reorganisationen af Kjøbenhavns Borgervæbning arbeides paa den kraftigste Maade. Som vi erfare vil den blive inddeelt i tre Afdelinger, i en mo bil, der, om fornødent gjøres, skal rykke ud af Staden, en, der skal tjene til selve Stadens Forsvar og endelig en, bestaaende af de Ældre, der skal tjene til Reserve.
Odense Adresse-Contoirs Efterretninger, 1848-04-06
En Afdeling af Artilleriet vil blive forsynet med Geværer. Borgervæbningen skal selv vælge sine Officerer, der ikke erholde Gage, hvorimod der vil blive ansat en lønnet Kommandoskriver ved hvert Kompagni. Exerceermestrene udtages af Armeen. - Flere af de ældre Officerer skulle allerede være afskedigede. - Som vi erfare ville endeel af Vagterne i Staden endnu i denne Uge blive besatte med borgl. Militair. (Flyst.)
Odense Adresse-Contoirs Efterretninger, 1848-04-06
I Ugen til den 1 ds. blev imellem Kjøbenhavn og Roeskilde pr. Jernbane befordret 5733 Personer, og Jndtægten for Personfreqventsen har været 2776 Rbd. 44 s., for Godstransporten 400 Rbd. 36 s. - Foruden det nævnte Antal Passagerer er endvidere fra Kjøbenhavn befordret 8000 Mand Militair med Oppakning samt en Deel Stafetter saavel fra som til Kjøbenhavn, for hvilke endnu ikke er skeet Afregning om Betalingen med vedkommende Autoriteter. Fra 1 Jan. til 31 Marts er der befordret 48,916 Personer og Jndtægten for Personfreqventsen har været 20,419 Rbd. 60 s.; for Gods transporten 7053 Rbd. 39 s.
Odense Adresse-Contoirs Efterretninger, 1848-04-06
En Guldsmedmester i Kjøbenhavn er i Mandags Aftes bleven myrdet af sin Svend. Gierningsmanden, der forsøgte paa at undflye, er arresteret og har tilstaaet sin Forbrydelse.
Odense Adresse-Contoirs Efterretninger, 1848-04-06
J Søndags nedbrændte en Deel af den saakaldte gamle Amtstue i Viborg. Om Aarsagen til Jldens Opkomst er endnu intet Paalideligt bragt i Erfaring. (Vib. Av.)- Fallit: Silke= og Klædehandler Christian Back Reller i Kjøbenhavn.
Odense Adresse-Contoirs Efterretninger, 1848-04-06
Jfølge "National havde Ludvig Philip under ei falsk Navn ladet den Sum af 600,000 Franes Renter (12 Millioner Capital) indskrive i den store Bog for Statsgjelden. A. Marrast havde, medens han provisorisk stod for Civillisten, opdaget denne Post, og der er nu ligeledes lagt Beslag paa denne Sum.
Odense Adresse-Contoirs Efterretninger, 1848-04-06
Preussen. "Magdeb." og Wes. Zeit." berette, at den russiske Gesandt, Hr. v. Meyendorf, den 27de har forladt Berlin. - J "Königsberg, er en russisk Depesche bleven aabnet, som det synes af Stadens Autoriteter paa den mistroiske Befolknings Forlangende: det skal være i denne Anledning, at Hr. v. Meyendorf ifølge specielle Jnstruktioner med sin Familie og sit Gesandtskabspersonale har forladt Berlin, ja der skrives fra Berlin, at Krigen med Rusland kan ansees som erklæret.
Odense Adresse-Contoirs Efterretninger, 1848-04-06
Kjøbenhavns Børs-Cours den 4 April 1818. Hamb. 2 M. - k. S. 200. Bank-Disconto 4 pCt., ditto paa Banco=Vexler 5 pCt. 3 pCt. engelsk danske Obligationer 65 a 66. *) Horsens. (Ondsendt. Æren kalder.
Odense Adresse-Contoirs Efterretninger, 1848-04-06
Fra Hothers) Stad er gangen udi En munter Jægerskare: Ei bange for sin hvide Hud, Ei for den tydske Hare. De kæmpe vil for Fødeland, For Konge og for Æren; Jeg lider godt den frie Mand, Der slutter sig til Hæren, Op, Odins Stad vær uforsagt, Dig Æren ogsaa kalder: Stil Dig ved Kongeaae paa Vagt - En Ræv for Dig og falder.
Odense Adresse-Contoirs Efterretninger, 1848-04-06
Da det Rygte skal have udbredt sig, at Lumby Sogn havde holdt sig tilbage og ikke villet yde frivillige Bidrag til Fædrelandet under de nærværende Forhold, saa føler jeg mig opfordret til offentlig at gjendrive dette Rygte, for at ikke en Skamplet uforskyldt skal hvile paa en Commune, som ikke fortjener det. Da det blev bekjendt, at man ønskede Vogne til Soldaternes Befordring, kappedes alle Beboerne uden Undtagelse om at møde med disse, og flere mødte gjentagne Gange.
Odense Adresse-Contoirs Efterretninger, 1848-04-06
Da Communalbestyrelsen opfordrede Beboerne til at yde frivillige Pengebidrag til Fædrelandet, tegnede Enhver sig med den største Beredvillighed og omtrent 400 Rbd. ere saaledes samlede for at anvendes til Fædrelandets Tarv. Flere have desuden uopfordrede anmeldt at ville yde Bidrag i Korn eller andre Naturalpræstationer, og jeg kan saaledes ikke blot gjendrive hiint løgnagtige Rygte, men jeg tør offentlig give Menigheden her det Vidnesbyrd, at den ogsaa ved denne Leilighed har viist, at den ikke staaer tilbage for nogen anden i sand og virksom Kjerlighed til Fædrelandet og er villig til at gjøre Opoffrelser for dette til det Yderste. Lumby Præstegaard den 4 April 1818. C. Hald.
Odense Adresse-Contoirs Efterretninger, 1848-04-06
AVERTISSEMENTS. Hastig og uventet kaldte Gud i Naade den 21 Marts min trofaste Hustru, mine 3 efterlevende Smaas ømme Moder, Andrea Christiane Nicoline Rasmussen, født Grove, 42 Aar gammel, til det bedre Liv. Ved sin Kjærlighed af et reent Hjerte, en god Samvittighed og en uskrømtet Tro 1 Tim. 1, 5 var hun for mig og Mine Alt, hvad en kjærlig og kristelig Ægtefælle kan være. Med stille bemod bevarer jeg Mindet om hende og min svundne Lykke, indtil Gjenforeningens Stund! Marstal paa Ærø den 2 April 1848. P. C. J. Rasmussen, Sognepræst.
Odense Adresse-Contoirs Efterretninger, 1848-04-06
Det Kongelige danske Cancellie har under 31 f. M. tilskrevet Amtet saaledes:
Odense Adresse-Contoirs Efterretninger, 1848-04-06
Circulaire. Krigsministeren har anmodet Cancelliet og at foranstalte, at samtlige paa de sidst afholdte LandmilitieSessioner i Kongeriget udskrevne Recruter af Jnfanteriet og Jægerne uopholdelig indkaldes til at indfinde sig paa de nedenanførte Garnisonssteder, hvor de have at melde sig hos vedkommende Batailloner den 16 April førstkommende, nemlig: a) Alt af Sjælland, Møen, Lolland og Falster udskrevet Mandskab af Jnfanteriet og Jægerne møder i Kjøbenhavn. b) De af Fyen udskrevne Recrutter af samme Vaabenarter møde i Nyborg, og c) De af Nørre-Jylland udskrevne Jnfanterirecrutter møde i Fredericia.